**PÁLYÁZATI FELHÍVÁS**

Szombathely Megyei Jogú Város közigazgatási területén helyi, autóbusszal végzett menetrend szerinti személyszállítás közszolgáltatási szerződés keretében történő ellátására.

A pályázat kiírás konkrét célja egységes, integrált városi szintű közösségi közlekedés megteremtése.

Szombathely Megyei Jogú Város Önkormányzatának (a továbbiakban: Kiíró/Ellátásért felelős) Közgyűlése a 2012. évi XLI. törvényben foglaltaknak megfelelően Szombathely Megyei Jogú Város közigazgatási területén autóbusszal végzett menetrend szerinti személyszállítás közszolgáltatási szerződés keretében történő ellátására pályázatot ír ki.

**ÁLTALÁNOS INFORMÁCIÓK**

**A Kiíró neve, címe, telefon- és telefaxszáma:**

Szombathely Megyei Jogú Város Önkormányzata

9700 Szombathely, Kossuth L. u. 1-3.

Tel.: 94/520-193; Fax: 94/520-264

*Kapcsolattartó:* Lakézi Gábor, a Polgármesteri Hivatal, Városüzemeltetési Osztály vezetője

**Az eljárás tárgya:** Autóbusszal végzett, menetrend szerinti helyi tömegközlekedési szolgáltatás ellátása közszolgáltatási szerződés keretében. A személyszállítást meghatározott menetrend szerint kell végezni. A részletes követelményrendszert, a pályázaton való részvétel feltételeit, valamint a pályázat benyújtásához szükséges információkat a Pályázati kiírás tartalmazza.

**A szerződés időtartama:** Kiíró a szerződést határozott időtartamra, 10 évre köti.

**A szolgáltatás megkezdésének napja:** 2020. január 1.

**A teljesítés helye:** Szombathely Megyei Jogú Város közigazgatási területe

**A pályázat benyújtásának határideje:** Közzététel napjától számított 60 nap

**Az eredményhirdetés legkésőbbi időpontja:** A pályázat benyújtási határidejét követő Közgyűlési döntés közzétételét követő 5. nap

**Szerződéskötés tervezett legkésőbbi időpontja:** Közzétételt követő 45 nap

**Elbírálás módja és szempontja:** a Pályázati kiírásban meghatározott alkalmassági követelmények, és bírálati szempontok alapján a Kiíró az összességében legelőnyösebb ajánlatot benyújtó Pályázóval köt szerződést.

A pályázat bírálati szempontjai az alábbiak.

|  |  |  |  |
| --- | --- | --- | --- |
|  | **Bírálati szempont** | **Elérhető maximális pontszám** | **Súlyszám** |
| 1. | Éves állandó – a szolgáltatás egyéb bevételein felül, a szolgáltatási díj részét képező – megrendelői hozzájárulás pályázó által a pályázatban megjelölt 2020. évi mértéke | 10 | 50 |
| 2. | Járműállomány átlagéletkorát 2024. július 1-ig 10 év alá kell vinni, és a szerződés további időtartama alatt legalább ezen a szinten tartani. | 10 | 30 |
| 3. | Az alkalmazandó autóbuszoknak 2024. július 1-től alacsonypadlósoknak vagy alacsony belépésűeknek kell lenniük, vagy rendelkezniük kell rokkantrámpával. | 10 | 10 |
| 4. | Az alkalmazandó autóbuszoknak 2024. július 1-től legalább 50 %-ban klímatizáltnak kell lenni. | 10 | 10 |
| 5. | A szerződéskötés kezdetétől a járműállomány 25%-ának EURO 4 – es, további 25 %-ának EURO 5 – ös környezetvédelmi normának kell megfelelni, továbbá az újonnan beszerzett járműveknek meg kell felelniük az EURO 6 – os környezetvédelmi normának. | 10 | 30 |
| 6. | A járművek egységes külső megjelenését biztosítani kell (a külső színezés tekintetében). | 10 | 10 |
| 7. | Alternatív energia ellátású (elektromos, hibrid vagy gázüzemű) autóbuszok aránya, %-ban (a szolgáltatás kezdését követő 3 éven belül)  | 10 | 10 |

**A Pályázati kiírás beszerzésének feltételei:**

A Pályázati kiírás ára: 100.000 Ft. + ÁFA

A Pályázati kiírás ellenértékét a Pályázó átutalással teljesítheti a Kiíró UniCredit Bank Hungary Zrt. 10918001-00000003-25300036 számú bankszámlájára. A dokumentáció az átutalási megbízás másolatával vehető át hétfőtől csütörtökig 8-16 óra között, ill. pénteken 8-12 óra között a következő címen: Szombathely Megyei Jogú Város Polgármesteri Hivatal Városüzemeltetési Osztály titkársága (9700 Szombathely, Kossuth L. u. 1-3. V. emelet 507. iroda)

A Pályázati kiírás kérésre – az erre vonatkozó igény kézhezvételétől számított öt munkanapon belül - postai úton kerül megküldésre, amennyiben az ellenérték megtérítését a Pályázó igazolja. A megvásárolt Pályázati kiírás másra át nem ruházható. A pályázati kiírás megvétele előfeltétele az eljárásban való részvételnek.

**PÁLYÁZÓK KÖRE**

A pályázat nyílt. A pályázaton pályázóként részt vehetnek azon belföldi vagy külföldi székhelyű jogi személyek, melyek megfelelnek a Pályázati kiírásban foglalt feltételeknek. Külföldi székhelyű szolgáltató a pályázaton abban az esetben vehet részt, ha országában is biztosított a menetrend szerinti autóbusz-közlekedésben a nemzeti elbánás a külföldiek számára.

**Kizáró okok**

A./ Az eljárásban nem lehet Pályázó, illetve az eljárásból kizárásra kerül, aki:

* tevékenységét ő maga, vagy más arra jogosult szerv felfüggesztette
* a 2012. évi XLI. törvény 23. §. alapján közszolgáltatási szerződés csak a nemzeti vagyonról szóló törvény szerint átlátható szervezetnek minősülő közlekedési szolgáltatóval köthető

B./ Az eljárásban nem lehet Pályázó, illetve az eljárásból kizárásra kerül, aki egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország vagy a Kiíró székhelye szerinti ország jogszabályai alapján – nem tett eleget, kivéve, ha a megfizetésére halasztást kapott.

**Pénzügyi és gazdasági alkalmasság**

Az eljárásban nem lehet Pályázó, illetve az eljárásból kizárásra kerül, aki:

* végelszámolás alatt áll, vagy az ellene indított csődeljárás vagy felszámolási eljárás folyamatban van
* gazdasági, illetőleg szakmai tevékenysége során elkövetett bűncselekménnyel kapcsolatban hozott jogerős bírósági ítélet hatálya alatt áll, vagy az ítélet folytán bekövetkezett büntetett előélethez fűződő hátrányok alól nem mentesült, illetőleg a jogi személlyel szemben alkalmazható büntetőjogi intézkedésekről szóló 2001. évi CIV. törvény alapján hozott jogerős bírósági ítélet hatálya alatt áll.

**Műszaki és szakmai alkalmasság**

A./ Pályázó a szerződés teljesítésére alkalmatlan, ha nem rendelkezik autóbuszos személyszállításra irányuló engedéllyel (261/2011. (XII. 7.) Korm. rendelet szerint).

B./ A Pályázó a szerződés teljesítésére alkalmatlan, ha a szerződés teljes időtartama alatt nem rendelkezik teljes körű utasbiztosítással.